Title: min
Author: alsbenatyovae
Last saved by: tapferova
Company: MOSR

PREDKLADACIA  SPRÁVA 

Ministerstvo vnútra Slovenskej republiky predkladá vláde Slovenskej republiky návrh na vyslovenie súhlasu s bezodplatným prevodom vlastníctva nehnuteľného majetku vo vlastníctve Slovenskej republiky na základe zákona č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov. Návrh sa realizuje podľa ustanovenia  § 4a citovaného zákona, v zmysle ktorého na postup pri nakladaní s majetkom štátu, ktorý do 1. novembra 2008 bol ponúknutý obci alebo vyššiemu územnému celku, sa vzťahujú ustanovenia tohto zákona účinné do 1. novembra 2008.

Predmetom návrhu  sú  stavby  a pozemky  bývalých oddelení hraničnej kontroly na štátnej hranici so štátmi, ktoré sú dnes súčasťou Európskej únie a sú v správe štátnych rozpočtových organizácií v zriaďovateľskej pôsobnosti Ministerstva vnútra Slovenskej republiky (ďalej len „správca“). 

Predkladaný návrh zahrnuje nehnuteľný majetok v týchto obciach:  

1.	správca: Krajské riaditeľstvo Policajného zboru v Banskej Bystrici. 

1.1.	Skalité č. 739, okres Čadca,
1.2.	Šiatorská Bukovinka č. 53, okres Lučenec,
1.3.	Novoť č. 913, okres Námestovo, 
1.4.	Oravská  Polhora č. 882, okres Námestovo, 
1.5.	Klokočov č. 966, okres Čadca. 

2.	správca: Krajské riaditeľstvo Policajného zboru v Prešove. 

2.1.	Spišská Stará Ves č. 24, okres Kežmarok. 

3.	správca: Krajské riaditeľstvo Policajného zboru v Nitre. 

3.1.	Šahy č. 602, okres Levice, 
3.2.	Holíč č. 3011, okres Skalica,
3.3.	Vrbovce č. 166, okres Myjava, 
3.4.	Štúrovo, Sechényiho ul.č. 40, okres Nové Zámky. 

O prebytočný majetok štátu v ponukovom konaní podľa § 8 ods. 1 zákona č. 278/1993 Z.z. o správe majetku štátu v znení neskorších predpisov neprejavili záujem žiadne štátne rozpočtové a príspevkové organizácie. Následne bol tento majetok podľa  § 3 ods. 1 zákona č. 172/2004 Z.z. v znení neskorších predpisov účinného do 01. novembra 2008 ponúknutý obciam, na území ktorých sa nachádza. S prevodom majetku obecné zastupiteľstvá súhlasili. Prevod vlastníctva majetku štátu na obce sa  uskutočňuje darovacou zmluvou. 

Predkladaný materiál nezakladá nároky na štátny rozpočet a nevyplývajú z neho negatívne dopady na životné prostredie, zamestnanosť ani podnikateľské prostredie,   preto sa doložka vplyvov nevyhotovuje.